
Ministru kabineta rīkojums Nr. 1040
Rīgā 2024. gada 3. decembrī (prot. Nr. 51 44. §)
Grozījumi Ministru kabineta 2024. gada 14. februāra rīkojumā Nr. 110 "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem""
· Izdarīt Ministru kabineta 2024. gada 14. februāra rīkojumā Nr. 110 "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"" (Latvijas Vēstnesis, 2024, 34. nr.) šādus grozījumus:
· 1. Izteikt 1.1.2. apakšpunktu šādā redakcijā:
· "1.1.2. 5 854 272 euro apmērā, lai ar Nacionālo bruņoto spēku atbalstu nodrošinātu valsts robežas apsardzības infrastruktūras (žoga) izbūvi gar Latvijas Republikas un Krievijas Federācijas robežu (apmēram 19,52 km);".
· 2. Papildināt ar 1.1.4. apakšpunktu šādā redakcijā:
· "1.1.4. 514 746 euro apmērā, lai nodrošinātu valsts robežas apsardzības infrastruktūras (būvdarbu 1. kārta) izbūves pabeigšanu uz Latvijas Republikas un Baltkrievijas Republikas ārējās sauszemes robežas (projekta vadība, būvuzraudzība, netiešās izmaksas);".
· 3. Papildināt ar 1.1.5. apakšpunktu šādā redakcijā:
· "1.1.5. 380 801 euro apmērā, lai nodrošinātu valsts robežas apsardzības infrastruktūras (būvdarbu 2. kārta) izbūves pabeigšanu uz Latvijas Republikas un Baltkrievijas Republikas ārējās sauszemes robežas (neparedzēto izdevumu segšana laipu izbūvei purvu zonās);".
· 4. Papildināt ar 1.1.6. apakšpunktu šādā redakcijā:
· "1.1.6. 344 453 euro apmērā, lai nodrošinātu valsts ārējās sauszemes robežas apsardzības infrastruktūras elementu drošības uzlabošanu (būvdarbu 1. un 2. kārta) uz Latvijas Republikas un Baltkrievijas Republikas ārējās sauszemes robežas (caurteku aprīkošana ar pretiekļūšanas aizsargmehānismiem);".

